PRIN แจงเตรียมทำดีลซื้อกิจการอสังหาฯนอกตลาดฯกว่า 4 พันลบ.เจาะลูกค้าระดับบน
PRIN แจงเตรียมทำดีลซื้อกิจการอสังหาฯนอกตลาดฯกว่า 4 พันลบ.เจาะลูกค้าระดับบน
30 มิ.ย. 2558

บริษัท ปริญสิริ จำกัด (มหาชน) หรือ SIRI เปิดเผยว่า เตรียมเสนอที่ประชุมคณะกรรมการบริษัทในวันพรุ่งนี้เพื่อขออนุมัติการเข้าซื้อกิจการบริษัทอสังหาริมทรัพย์ที่อยู่นอกตลาดหลักทรัพย์ มูลค่ากว่า 4 พันล้านบาท เพื่อต่อยอดธุรกิจด้วยการเจาะตลาดระดับบน พร้อมทั้งจะพิจารณาแนวทางระดมทุนเพื่อนำมาใช้ในการซื้อกิจการด้วย ดังนั้น บริษัทจึงได้มีการปรับกลยุทธ์ทางธุรกิจด้วยการชะลอเปิดโครงการใหม่ในช่วงครึ่งปีหลังที่มีแผนเปิดตัวเพิ่มอีก 3 โครงการ จากช่วงครึ่งปีแรกที่เปิดตัวไปแล้ว 2 โครงการ เพื่อเก็บเงินลงทุนไว้หลังจากมีแผนซื้อกิจการใหม่
ส่วนแนวโน้มผลการดำเนินงานในปีนี้ บริษัทได้ปรับลดเป้าหมายรายได้ลงเหลือ 2.2-2.3 พันล้านบาท จากเดิมตั้งไว้ 3 พันล้านบาท เนื่องจากได้รับผลกระทบจากกำลังซื้อที่หดตัวจากสภาพเศรษฐกิจชะลอตัว โดยขณะนี้บริษัทมียอดขายรอโอน(backlog)ราว 500 ล้านบาทที่จะรับรู้รายได้ภายในปีนี้ทั้งหมด
อนึ่ง ตลาดหลักทรัพย์แห่งประเทศไทย(ตลท.)ขึ้นเครื่องหมาย H ห้ามซื้อขายหลักทรัพย์ของ PRIN เป็นการชั่วคราวตามคำขอของบริษัทในช่วงบ่ายวันนี้ เพื่อรอการเปิดเผยสารสนเทศสำคัญ